Source: http://ec.europa.eu/civiljustice/serv_doc/serv_doc_ire_mt.htm
Timestamp: 2017-02-27 23:48:16+00:00
Document Index: 731629

Matched Legal Cases: ['Qorti ', 'Qorti ', 'qorti\n', 'Qorti ', 'Qorti ', 'qorti ', 'qorti ']

Kummissjoni Ewropea - Network gudizzjarju ewropew - Servizz tad-dokumenti - Irlanda
L-aħħar aġġornament: 16-06-2006
Servizz tad-dokumenti - IrlandaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Xi jfisser it-terminu legali “notifika tad-dokumenti” f’termini parttiċi? Għaliex hemm regoli speċifiċi dwar in-“notifika tad-dokumenti”? 2.
Liema dokumenti jridu jkunu nnotifikati formalment? 3.
Min huwa responsabbli għan-notifika ta’ dokument? 4.
Kif ikun innotifikat normalment id-dokument fil-prattika? 5.
X’jiġri meta f’każijiet eċċezzjonali n-notifika lill-persuna destinatarja nnifisha ma tkunx tista’ ssir (p.e. għax ma tkunx id-dar)? 6.
Hemm xi prova bil-miktub li d-dokument kien innotifikat? 7.
X’jiġri jekk xi ħaġa tmur ħażin u l-persuna destinatarja ma tirċevix id-dokument jew in-notifika ssir bi ksur tal-liġi (p.e. d-dokument ikun innotifikat lil persuna terza? Tista’ n-notifika tad-dokument tkun valida xorta (p.e. jista’ l-ksur tal-liġi jkun irrimedjat) jew irid isir sforz ġdid biex id-dokument ikun innotifikat? 8.
Irrid inħallas għan-notifika ta’ dokument, u jekk iva, kemm? 1. Xi jfisser it-terminu legali “notifika tad-dokumenti” f’termini parttiċi? Għaliex hemm regoli speċifiċi dwar in-“notifika tad-dokumenti”?
Dan ifisser il-metodu li
bih il-Prosekuturi/l-Atturi jinnotifikaw lill-partijiet fil-kawżi li jinfetħu fil-qrati. Ir-regoli qegħdin hemm biex
jiċċaraw il-metodi ta’ notifika aċċettati mill-qorti.
2. Liema dokumenti jridu jkunu nnotifikati formalment?
Id-dokumentazzjoni kollha
li biha jinbdew il-proċeduri fid-District Circuit [il-Qorti tat-Talbiet iż-Żgħar tad-Distrett] jew il-High Court [il-Qorti Superjuri] (inklużi appelli minn qorti
inferjuri) u kull dokumentazzjoni oħra sussegwenti b’rabta mal-proċeduri ċivili.
3. Min huwa responsabbli għan-notifika ta’ dokument?
Il-parti li jkun inħareġ
id-dokument f’isimha jew persuna awtorizzata minnha fir-rigward għall-istess
4. Kif ikun innotifikat normalment id-dokument fil-prattika?
Fid-District Court [il-Qorti Distrettwali], in-notifika tat-taħrikiet għal offiżi sommarji (minuri) tista’ ssir:bil-posta rreġistratabil-posta mħallsa minn qabel bil-konsenja rreġistratab’konsenja bl-idejn f’envelop issiġillat lil persuna li ma tkunx dik li jkun inħareġ id-dokument f’isimha b’notifika personali jew notifika ta’ persuna li jkollha ’l fuq minn sittax ’il sena, li tiġi mill-persuna konvenuta u li tkun tgħix magħha Fil-proċeduri ċivili fis-Circuit Court [il-Qorti tat-Talbiet iż-Żgħar], prattikament id-dokumenti kollha huma nnotifikati bil-posta rreġistrata. Fuq
Fil-High Court, l-Ordni 9 tar-Rules of the Superior Courts [ir-Regoli tal-Qrati Superjuri] jaħseb ukoll għan-notifika personali ta’ taħrika tal-ftuħ tal-kawża fir-rigward ta’ individwu u jaħseb ukoll għal notifika mhux personali fejn kien hemm diliġenza xierqa u raġonevoli fl-attentat li ssir in-notifika personali. L-Artikolu 379 ta’ l-Companies Act [l-Att dwar il-Kumpaniji] ta’ l-1963 jaħseb għan-notifika tat-taħrikiet imsemmija bil-posta ordinarja mħallsa minn qabel lill-uffiċċju rreġistrat tal-kumpanija. Id-dokumentazzjoni sussegwenti normalment tkun notifikata bil-posta rreġistrata. (Ara l-Ordni 121 RSC, 1986 kif emendata).
5. X’jiġri meta f’każijiet eċċezzjonali n-notifika lill-persuna destinatarja nnifisha ma tkunx tista’ ssir (p.e. għax ma tkunx id-dar)?
Jekk il-metodu ta’ notifika
ta’ dokument bil-posta rreġistrata/personalment ma jirnexxix, huwa f’idejn
il-persuna attriċi jew ir-rappreżentant/(a) legali tagħha biex jagħmlu rikors
fil-qorti rilevanti għal metodu alternattiv ta’ notifika, normalment posta
ordinarja mħallsa minn qabel.
6. Hemm xi prova bil-miktub li d-dokument kien innotifikat?
Fid-District u s-Circuit
Court, meta n-notifika ssir bil-posta rreġistrata tinħalef dikjarazzjoni
statutorja mill-persuna li mpustat l-envelop, mhux qabel għaxart ijiem wara
l-jum li jkun impustat l-envelop, u jkun esebit iċ-ċertifikat tal-pustaġġ.
Fil-High Court, jinħalef affidavit ta’ notifika
mill-persuna li għamlet in-notifika bħala prova neċessarja għall-qorti. Fil-każ ta’ taħrika tal-ftuħ tal-kawża,
id-dettalji tan-notifika għandhom ikunu ffirmati fuq l-istess taħrika fi
żmien tlett ijiem min-notifika u l-affidavit tan-notifika personali għandu
jsemmi dan. 7. X’jiġri jekk xi ħaġa tmur ħażin u l-persuna destinatarja ma tirċevix id-dokument jew in-notifika ssir bi ksur tal-liġi (p.e. d-dokument ikun innotifikat lil persuna terza? Tista’ n-notifika tad-dokument tkun valida xorta (p.e. jista’ l-ksur tal-liġi jkun irrimedjat) jew irid isir sforz ġdid biex id-dokument ikun innotifikat?
Jista’ jsir rikors fid-District Circuit u l-High Court biex titwarrab kull ordni magħmula
meta avviż tas-smigħ quddiem il-qorti ma jasalx, wara li jkun innotifikat
bil-posta rreġistrata.
8. Irrid inħallas għan-notifika ta’ dokument, u jekk iva, kemm?
L-uniku ħlas huwa dak tal-pustaġġ jew ħlas ta’ l-aġent fejn jinżamm ħlas bħal dan. Aktar tagħrif
Courts Service - Ireland « Servizz tad-dokumenti - Informazzjoni Ġenerali | Irlanda - Informazzjoni Ġenerali »